_:n15a30848867a4014870cf8748ee02eabxb0
<http://schema.org/articleBody>
"El fred i el vent no van impedir que uns centenars de persones (mig miler, segons l&#039;organització) es concentressin, ahir a la tarda, al carrer del Bruc en una marxa contra la precarietat de les pensions. Els manifestants, que majoritàriament eren persones jubilades, van seguir un recorregut que anava del carrer del Bruc fins a la Plana de l&#039;Om, passant pel carrer Guimerà, la plaça de Sant Domènec i el carrer del Born. Al final de l&#039;acte es va llegir un manifest que exigia unes demandes, com per exemple que no s&#039;afavoreixin ni es promoguin les pensions privades per garantir-ne unes de públiques suficients per a tothom. El coordinador de la Plataforma en defensa de les pensions i dels drets de la gent gran de Manresa, Víctor Feliu, no preveu que es facin més manifestacions, a banda de les trobades de cada dilluns a la plaça Major, a menys que el nou govern no compleixi les demandes exigides. A la concentració hi havia algun grup de jovent, que Feliu considera indispensable perquè «la nostra lluita rau en el seu futur»."
<https://www.regio7.cat/manresa/2019/11/23/unes-pensions-dignes-treuen-carrer-50042565.html>